AFGØRELSE Nr. 139

af 30. juni 1989

om den dato, der skal tages i betragtning ved fastsættelsen af de i artikel 107 i forordning (EØF) nr. 574/72 omhandlede omregningskurser, der skal benyttes ved beregningen af visse ydelser og bidrag

(90/C 94/03)

DE EUROPÆISKE FÆLLESSKABERS ADMINISTRATIVE KOMMISSION FOR VANDRENDE ARBEJDSTAGERES SOCIALE SIKRING HAR -

under henvisning til artikel 81, litra a), i Rådets forordning (EØF) nr. 1408/71 af 14. juni 1971 om anvendelse af de sociale sikringsordninger på arbejdstagere, selvstændige erhvervsdrivende og deres familiemedlemmer, der flytter inden for Fællesskabet, ifølge hvilken den har til opgave at behandle ethvert administrativt spørgsmål eller fortolkningsspørgsmål, der opstår i forbindelse med bestemmelserne i forordning (EØF) nr. 1408/71 og senere forordninger.

under henvisning til artikel 12, stk. 2, 3 og 4, artikel 14d, stk. 1, artikel 19, stk. 1, litra b), sidste punktum, artikel 22, stk. 1, ii), sidste punktum, artikel 25, stk. 1, litra b), næstsidste punktum, artikel 41, stk. 1, litra c) og d), artikel 46, stk. 3 og 4, artikel 50, artikel 51, stk. 2, artikel 52, litra b), sidste punktum, artikel 55, stk. 1, ii), sidste punktum, artikel 70, stk. 1, første afsnit, artikel 71, stk. 1, litra b), ii), i forordning (EØF) nr. 1408/71, samt artikel 34, stk. 1, og artikel 107 i forordning (EØF) nr. 574/72, og

ud fra følgende betragtninger:

Afgørelse nr. 101 af 29. maj 1975 bør udvides til at omfatte omregning af lønindtægt for personer, som er beskæftiget i en medlemsstat, men er omfattet af en anden medlemsstats lovgivning;

der bør på grundlag af bestemmelserne i de nævnte forordninger træffes en ny afgørelse om den dato, der skal tages i betragtning ved fastsættelsen af de omregningskurser, der skal benyttes ved beregningen af visse ydelser og bidrag -

TRUFFET FØLGENDE AFGØRELSE:

1. Ved anvendelsen af artikel 12, stk. 2, 3 og 4, artikel 41, stk. 1, litra c) og d), artikel 46, stk. 3 og 4, artikel 50, artikel 51, stk. 2, i forordning (EØF) nr. 1408/71 er den dato, der skal tages i betragtning ved fastsættelsen af omregningskursen, den dato, fra hvilken disse bestemmelser får virkning for den berørte person.

2. Ved anvendelsen af artikel 14d, stk. 1, forordning (EØF) nr. 1408/71 anvender den kompetente institution den omregningskurs, der er gældende i den måned, hvor lønnen eller indtægten er blevet udbetalt.

3. Ved anvendelsen af artikel 19, stk. 1, litra b), sidste punktum, artikel 22, stk. 1, ii), sidste punktum, artikel 25, stk. 1, litra b), næstsidste punktum, artikel 52, litra b), sidste punktum, artikel 55, stk. 1, ii), sidste punktum i forordning (EØF) nr. 1408/71 samt ved anvendelsen af artikel 34, stk. 1, i forordning (EØF) nr. 574/72 sker omregningen af de beløb, der skal udbetales til eller refunderes den pågældende, til den omregningskurs, der er gældende i den måned, hvor den kompetente institution giver tilladelse til udbetaling.

4. Ved anvendelsen af artikel 70, stk. 1, første afsnit, artikel 71, stk. 1, litra b), ii), næstsidste punktum, i forordning (EØF) nr. 1408/71 sker omregningen af det beløb, der skal udbetales til den pågældende, til den omregningskurs, der er gældende i den måned, hvor den i artikel 70, stk. 1, første afsnit, i forordning (EØF) nr. 1408/71 omhandlede institution giver besked om udbetaling af ydelserne.

5. Denne afgørelse, der træder i stedet for afgørelse nr. 101 af 29. maj 1975, gælder fra den første dag i den måned, der følger efter offentliggørelsen i De Europæiske Fællesskabers Tidende.

Formand for

Den Administrative Kommission

B. DÍEZ RODRÍGUEZ

--------------------------------------------------